**1 priedas:** Lentelė su orientacinio grupinio žaidimo vietomis, klausimais, atsakymais bei pastabomis.

|  |  |  |  |  |
| --- | --- | --- | --- | --- |
|  | Vieta | Užuomina/užduotis/veikla | Atsakymai | Pastabos |
|  | Grigiškių „Šviesos“ gimnazija  Kovo 11-osios g. 21, Grigiškės, 27109 Vilniaus m. sav. | Kartu su visais savo grupės nariais sukurkite kūrybišką nuotrauką kieme priešais Grigiškių „Šviesos“ gimnaziją.  Nuotraukos tema:  ***„Fontanas, kuris galėtų čia būti, jei Jūs būtumėte statybinės medžiagos“*** | Nuotrauka | Verta mokinius informuoti, kad kūrybines užduotis jie atlieka kaip nori, kur nori, tačiau svarbu, kad nuotraukoje būtų visi grupės nariai ir atsispindėtų tema. |
|  | Grigiškių „Šviesos“ gimnazija  Kovo 11-osios g. 21, Grigiškės, 27109 Vilniaus m. sav. | Grigiškių „Šviesos“ gimnaziją sudaro kelių tarpusavyje sujungtų pastatų ansamblis, kuriuos supa jauki ir rami atmosfera, tekanti upė bei gamtos žaluma.  ***Išsiaiškinkite, kokia upė teka visiškai šalia Grigiškių „Šviesos“ gimnazijos.*** | Vokė  Vokės upė | Verta mokinius informuoti, kad atsakymai turi būti pateikti be gramatinių klaidų. Atsakymo, kuris yra teisingas, tačiau su gramatinėmis klaidomis, programėlė nepriims. |
| 1998 metais įvyko dabartinės Grigiškių „Šviesos“ gimnazijos atidarymo šventė, kurioje dalyvavo nemažai miestui svarbių žmonių, tarp jų ir tuometinis Lietuvos Respublikos prezidentas.  ***Išsiaiškinkite, kuris Lietuvos Respublikos prezidentas 1998 metais buvo atvykęs į Grigiškes.*** | Valdas Adamkus  V. Adamkus  Adamkus |  |
| ***Išsiaiškinkite, kas šiuo metu vadovauja Grigiškių „Šviesos“ gimnazijai. Atsakymą pateikite nurodydami gimnazijos vadovo vardą ir pavardę.*** | Rasa Dikevičienė | Verta patikrinti, ar žaidimo dieną mokyklos vadovė nėra pasikeitusi ir atsakymas vis dar teisingas. |
|  | Bet kur Grigiškėse | Šiandien tai Grigiškės, o prieškariu buvo aštuoni atskiri kaimai: Totorinė, Kadriškės, Afindevičiai, Misionarka, Salos, Kauno Vokė, Kunigiškės, ir ...  ***Išsiaiškinkite, kokio kaimo trūksta, o jei nepavyksta, pasitikėkite tais, kurie šiandien į Grigiškes atvyko autobusu.*** | Neravai |  |
|  | Grigiškių Šventosios Dvasios bažnyčia  Kovo 11-osios g. 36, Grigiškės, 27112 Vilniaus m. sav. | Neužsibuvę prie Grigiškių „Šviesos“ gimnazijos, keliaukite į vieną iš svarbiausių miesto vietų. Pasiekę Kovo 11-osios ir Šviesos gatvių sankryžą, atsidursite miesto širdyje, o priešais save matysite Grigiškių Šventosios Dvasios bažnyčią.  Aukotojų lėšomis šešiakampio plano bažnyčia pradėta statyti 2016 m., o pašventinta – 2020 m.  ***Išsiaiškinkite, kas šiuo metu vadovauja Grigiškių Šventosios Dvasios bažnyčiai. Atsakymą pateikite nurodydami klebono vardą ir pavardę.*** | Andžejus Andžejevskis  Andžej Andžejevski | Verta patikrinti, ar žaidimo dieną bažnyčios vadovas nėra pasikeitęs ir atsakymas vis dar teisingas. |
| Pasistenkite nenutolti nuo Grigiškių Šventosios Dvasios bažnyčios, apsidairykite ir raskite jos varpinę. Suskaičiuokite varpus ir gautą skaičių panaudokite užduočiai atlikti.  **Skaičių X padauginkite iš savęs, gautą rezultatą vėl padauginkite iš savęs, iš gauto skaičiaus atimkite 1 ir užrašykite atsakymą.** | 80 | Varpų skaičius 3 |
| ***Išsiaiškinkite, koks paukštis saugo Grigiškių Šventosios Dvasios bažnyčios varpinę.*** | Balandis  Karvelis |  |
| ***Išsiaiškinkite, kokios religijos atstovai lankosi Grigiškių Šventosios Dvasios bažnyčioje.*** | Katalikai |  |
|  | Bet kur Grigiškėse | Vėliava yra ypač svarbus ne tik valstybės, bet ir miesto simbolis, kuriame gali atsispindėti žmonių tapatybė, istorija, ar net puoselėjamos vertybės, bendruomenės dvasia.  ***Išsiaiškinkite, kiek skirtingų spalvų yra Grigiškių miesto vėliavoje.*** | Trys  3 |  |
| Grigiškių miesto herbe yra vaizduojami trys skirtingi objektai: tauras, kryžius ir žaltys.  ***Išsiaiškinkite, kas yra ant žalčio, esančio Grigiškių miesto herbe, galvos.*** | Karūna |  |
|  | Seniausia Grigiškių pušis  Objekto koordinatės: 54.6685, 25.0912 | Kad išvystumėte „JĄ“, keliaukite Kovo 11-osios gatve tiesiai, pasiekę namą pažymėtą 27 numeriu, sukite į kairę, o tada visą laiką tiesiai iki pat pradinės mokyklos ir darželio tvorų kampo.  Vokės upės šlaite „JI“ yra didžiausia, seniausia ir vienintelė iš visų visą laiką apkabinta.  ***Radę šią vietą ir išsiaiškinę, apie ką yra kalbama, vienu žodžiu užrašykite, kas yra „JI“.*** | Pušis |  |
|  | Bet kur Grigiškėse | Kartu su visais savo grupės nariais sukurkite kūrybišką nuotrauką. Nuotraukos tema:  ***„Ilsėtis gamtos apsuptyje yra gera“.*** | Nuotrauka |  |
|  | Bet kur Grigiškėse | Iš viso „JŲ “Grigiškėse yra trys, visi „JIE“ yra saugomi kaip kultūros paveldo objektai ir „JUOS“ šiandien vadiname šiais vardais: Neravų, Grigiškių bei Salų.  Taip pat tai atsakymas į mįslę keturgyslę: „Žemės kalnas ne gamtos keltas, jį protėviai statė – priešams atremti. Kas?“  Jei vis dar sunku rasti atsakymą, pasinaudokite nuotrauka.  ***Supratę, apie ką yra klabama, vienu žodžiu užrašykite, kas yra „JIE“.*** | Piliakalniai  Piliakalnis |  |
|  | Laiptai, kuriais yra nusileidžiama šlaitu link kabančio Grigiškių tilto  Objekto koordinatės:  54.668465, 25.090648 | Pirma, įsižiūrėkite į nuotrauką ir raskite šią vietą. Antra, atidžiai suskaičiuokite visus laiptus ir gautą skaičių naudokite užduočiai atlikti.  Jei nuotrauka Jums buvo nenaudinga, pasinaudokite koordinatėmis: 54.668465, 25.090648  ***Prie skaičiaus X pridėkite 31, gautą skaičių padauginkite iš 4 ir ištraukite kvadratinę šaknį. Atsakymą užrašykite, nurodydami tik sveiką skaičių.*** | 15 | Laiptų yra 29. |
|  | Bet kur Grigiškėse | Eini lėtai ar greitai bėgi, atidžiai žiūri ar vaikštai išsiblaškęs – visi skirtingai daro viską, net ir gražiausias vietas atranda nevienodas.  Kartu su visais savo grupės nariais sukurkite kūrybišką nuotrauką Jums gražiausioje Grigiškių vietoje. Nuotraukos tema:  ***„Jūsų komanda gražiausioje Jums Grigiškių vietoje“***. | Nuotrauka |  |
|  | Kabantis Grigiškių tiltas  Objekto koordinatės:  54.667835, 25.090120 | Nusileidę kalno šlaitu žemyn ir praėję Grigiškių slėnyje įkurtus vietos gyventojų darželius, prieisite kabantį tiltą. Šis virš Vokės upės pakabintas tiltas kažkada jungė dvi atskiras gyvenvietes — Grigiškes ir ............ kaimą.  ***Išsiaiškinkite, į kokį kaimą patekdavo žmonės, perėję kabantį tiltą.*** | Salų  Salų kaimas |  |
| Kartu su visais savo grupės nariais sukurkite kūrybišką nuotrauką ant Grigiškių kabančio tilto. Nuotraukos tema:  ***„Ar tikrai tiltas išlaikys visus?“*** | Nuotrauka |  |
| Pirmiausia įsižiūrėkite į nuotrauką ir raskite šią vietą. Tada atidžiai perskaitykite stende pateiktą tekstą ir raskite atsakymą.  ***Išsiaiškinkite, kelintais metais buvo pastatytas dabartinis Grigiškių kabantis tiltas.*** | 1970  1970 m.  1970 metais |  |
|  | Bet kur Grigiškėse | Vienas žymiausių objektų Grigiškėse – popieriaus fabrikas.  ***Išsiaiškinkite, kelintais metais buvo įkurtas Grigiškių popieriaus fabrikas, tačiau būkite atidūs ir atsakymą pateikite nurodę amžių ir dešimtmetį.*** | XX amžius ir 3 dešimtmetis  XX amžius 3 dešimtmetis  XX a. 3 deš.  XX a. ir 3 deš. | ~ 1928 m. |
| Jis buvo baltarusių kilmės inžinierius, pramoninkas bei verslininkas, Vokės ir Neries upių sankirtoje įkūręs ir šiandien tebeveikiantį popieriaus fabriką.  ***Išsiaiškinkite, kas yra Grigiškių popieriaus fabriko įkūrėjas. Atsakymą pateikite nurodydami asmenybės vardą ir pavardę.*** | Grigas Kurecas  Grigorijus Kurecas |  |
|  | Kovo 11-osios ir Mokyklos gatvių sankryža  Vietos koordinatės:  54.671625, 25.089088 | Keliaudami tiesiai Kovo 11-osios gatve, sustokite ten, kur prasideda Mokyklos gatvė. Atidžiai apsidairykite ir įsitikinkite, kad esate toje pačioje vietoje, kaip ir nuotraukoje, kuri Jums įkelta.  Priešais save matote Grigiškių miesto biblioteką, dešinėje – Grigiškių ligoninę, o kairėje – apleistą pirmąją Grigiškių mokyklą.  ***Išsiaiškinkite, kam pirmiausia buvo skirtas pastatas, kuriame vėliau įkurta Grigiškių biblioteka. Atsakymas tikrai slepiasi bibliotekoje, tik būkite mandagūs.*** | Darželis  Lopšelis darželis  Vaikų darželis |  |
|  | Bet kur Grigiškėse | Klaidą Navicką galime laikyti vienu iš žymiausių grigiškiečių, kuris ne tik tautodailininkas, bet ir pripažintas tradicinių amatų meistras. Jo kūryboje ypač svarbus atidumas, kruopštumas ir naudojamų įrankių aštrumas.  ***Išsiaiškinkite, kaip vienu žodžiu yra vadinami tautodailininko Klaido Navicko kuriami darbai.*** | Karpiniai  Karpinys |  |
|  | Pakelės kryžius  Objekto koordinatės:  54.673725, 25.091071 | Pasiekę Mokyklos ir Vilniaus gatvių sankryžą, apsidairykite ir pamatysite liaudies meistro Prano Kiškio dovaną, kurią jis 1991 m. įteikė Grigiškių miestui.  Padovanotas objektas šiandien matomas tik tiems, kurie įvažiuoja į Grigiškes, arba išvažiuoja iš jų, pravažiuojantiems pro šalį, trukdo autostrados garsą mažinanti siena.  ***Radę Prano Kiškio dovaną, vienu žodžiu užrašykite, koks tai objektas.*** | Kryžius |  |
| Raskite akmenų takelį Mokyklos ir Vilniaus gatvių sankryžoje. Apžiūrėję vietą, kartu su visais savo grupės nariais sukurkite kūrybišką nuotrauką. Nuotraukos tema:  ***„Sveiki atvykę į Grigiškes! Būkite laimingi išvykstantys“***. | Nuotrauka |  |

***Klausimynas sudėliotas šia objektų seka***: Grigiškių „Šviesos“ gimnazija → Grigiškių Šventosios Dvasios bažnyčia → Seniausia Grigiškių pušis → Laiptai, kuriais yra nusileidžiama šlaitu link kabančio Grigiškių tilto → Kabantis Grigiškių tiltas → Kovo 11-osios ir Mokyklos gatvių sankryža → Grigiškių pakelės kryžius.

***Klausimynas sukurtas remiantis šiais šaltiniais:***

1. Neakivaizdinis VILNIUS. Grigiškės. Nuoroda internete: <https://neakivaizdinisvilnius.lt/studijos/grigiskes/>.
2. Kita stotelė – Grigiškės. (Ne)paskutinė maršruto stotelė. Nuoroda internete: <https://gogrigiskes.lt/>.

***Klausimyną papildančios nuotraukos***: visos nuotraukos yra iš asmeninio mokytojos archyvo, jei jums reikia papildomų nuotraukų, papildykite žaidimą.

***Keli pastebėjimai apie pamokos metu naudojamą programėlę Goosechase***:

|  |  |
| --- | --- |
| ***Programėlės pliusai*** | ***Programėlės minusai*** |
| Programėlė lengvai valdoma, užduoties sukūrimo eiga pateikiama labai aiškiai, kiekvienas žingsnis informatyviai aprašytas. | Programėlės originali kalba – anglų. |
| Programėlė leidžia mokytojui pačiam suskirstyti mokinius į grupes. | Mokiniams ir mokytojui reikalingi mobilieji duomenis. |
| Programėlė leidžia mokytojui realiu metu stebėti mokinių įkeliamus atsakymus, numatyti galimą mokinių buvimo vietą, užduoties atlikimo tempą. | Programėlė leidžia įkelti tekstą su lietuviškomis raidėmis, tačiau kartais jos yra kito stiliaus nei likęs tekstas. |
| Programėlė suteikia galimybę mokiniams žaidimo metu įkelti jų pačių sukurtas nuotraukas, jei užduotys įgyvendinamos kūrybiškai ir leidžiama panaudoti mokinių atvaizdus, galima turėti nuostabių nuotraukų veiklos viešinimui. | Nemokama programėlės versija vienam mokytojui leidžia sukurti tik tris skirtingas komandas, tačiau dviejų mokytojų paskyros – 6 komandos, trijų mokytojų paskros – 9 komandos. Reikia įtraukti daugiau mokytojų, man asmeniškai vienai klasei užtenka vieno kolegos pagalbos, taip turime 6 komandas po 5 mokinius. |
| Programėlė suteikia galimybę už kiekvieną klausimą skirti iš anksto numatytą taškų skaičių, kuriuos užduotį sukūręs mokytojas gali koreguoti, jei mokiniai nevisiškai išpildė užduoties sąlygas (galima taškus sumažinti), arba išpildė jas ypač puikiai (galima skirti papildomų taškų). Rekomenduoju foto nuotraukų užduotis peržiūrėti kartu su visas veiklas atlikusiais mokiniais, tai puiki būdas refleksijai. |
| Turint mokamą programėlės versiją, galima kurti bendras veiklas visiems mokyklos mokiniams, pavyzdžiui, mokyklos Kalėdų iššūkis, mokyklos vasaros atostogų iššūkis, aktyviausia mokyklos klasė ir pan. |

***Pastaba***: sukurtą veiklą rasite prisijungę prie Goosechase ir veiklų paieškoje įvedę veiklos pavadinimą - ***Grigiškės: vietos, asmenybės ir pastatai*** (arba paspaudus nuorodą: <https://studio.goosechase.com/share-experience/f572b062-001f-451d-a2f6-864be66b5b81>). Susikūrę veiklos kopiją, galite keisti klausimų eiliškumą, atsisakyti Jums nereikalingų klausimų ar pridėti papildomų, keisti taškus už atkliktas užduotis.